### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 28. maj 2025 har vedtaget Magistratens foranstående indstilling af 20. maj 2025.

###

.

### Resume

Klima- og Bæredygtighedsudvalget har i 2024 arbejdet med energiområdet og mulighederne for at sikre kommunens og samfundets stigende behov for grøn elektricitet, idet elforbruget forventes fordoblet over de næste ti år.

De nationale og lokale ambitioner på klimaområdet fordrer både hurtigere udrulning af vedvarende energi, og at kommunen i højere grad udnytter sine mange roller på energiområdet til at bidrage hertil – som myndighed, forbruger, indkøber og ejer.

Arbejdet har udmøntet sig i anbefalinger vedrørende en ny myndighedsproces for VE-projekter, en styrket implementering af energimålsætningerne og en større kommunal opmærksomhed på bl.a. forsyningssikkerhed og elnettilslutning.

Indstillingen fremlægger anbefalingerne samt Teknik og Miljøs forslag til hvordan de kan udmøntes.

### Beslutningspunkter

Det indstilles:

At 1) Klima- og [adresse] anbefalinger indgår i Teknik og Miljøs videre arbejde med ny proces for VE-projekter, herunder udarbejdelse af temaplan for sol og vind som tillæg til Kommuneplan 2025

At 2) Teknik og Miljø med inddragelse af relevante magistratsafdelinger udarbejder roadmap for styrket implementering af klimaaftalens energimålsætninger baseret på Klima- og [adresse] anbefalinger

At 3) Byrådet følger implementeringen af energimålsætningerne og modtager den årlige afrapportering på fremdriften

At 4) Teknik og Miljø i samarbejde med Borgmesterens Afdeling udarbejder en model for at synliggøre samfundseffekt og indfrielse af klimamålsætninger i forbindelse med [adresse] som virksomhed, fx i forbindelse med indkøb og udbud af varer, tjenesteydelser mv.

At 5) Teknik og Miljø udarbejder et Kommissorium for Aarhus Kommunes fremtidige rolle og ansvarstagen i forhold til forsyningssikkerhed, elnettilslutning og fair energipriser, jf. Klima- og [adresse] anbefalinger.

At 6) Teknik og Miljø i samarbejde med Borgmesterens Afdeling udarbejder succeskriterier og prioriteringsskema, der skal vedlægges fremtidige energirelaterede byrådsindstillinger.

### Borgmesterens Afdelings påtegning

Fremsendes til Magistraten. Det bemærkes, at indstillingen kan have økonomiske konsekvenser, som ikke er fuldt belyst. Hvis indstillingens beslutninger ikke kan afholdes indenfor Magistratsafdelingen for Teknik og Miljøs ramme, skal byrådet fremlægges sagen på ny. Derudover vil arbejdet med Klima- og [adresse] anbefalingerne skulle lægges frem som politiske beslutningsforslag, da indstillingen kun delvist indfrier bilagets forslag. Borgmesterens Afdeling har herudover ingen bemærkninger til indstillingen.

### Sagsforløb

Udvalg: Magistraten

Dato: 20-05-2025

Vera Nielsen: 7

Fremsendes til [adresse] med bemærkning, at Magistraten i mødet den 20. maj 2025 anbefaler, at byrådet tiltræder Magistratsafdelingen for Teknik og Miljøs indstilling af 24. april 2025.

Liberal Alliance og Venstre tog forbehold.

Peder Toft var forhindret i at deltage i sagens behandling.